**Al-Shabaab** («de unge»), kort for **Harakat al-Shabaab al-Mujahideen** («bevegelsen for unge krigere») er en militant islamistisk bevegelse, opprinnelig etablert som del av den islamistiske rettsunion i Somalia.

Al-Shabaab har siden 2008 vært ansett som en terrororganisasjon av Politiets sikkerhetstjeneste (PST) i Norge. Al-Shabaab ble satt på USAs liste over terrorgrupper 18. mars 2008. Gruppa ble designert som terrorbevegelse av Emiratene i 2014.

National Counterterrorism Center mener medlemmene kommer fra ulike klaner i Somalia, og at de er ømfintlige for interne maktkamper og skiftende allianser.[] Mens størstedelen av organisasjonen er opptatt av kampen mot den sittende regjeringen, er lederskapet beskrevet som tilsluttet Al-Qaida, og noen ekstremister forbundet med Al-Shabaab kan ha trent og kjempet i Afghanistan.

Annet
-----

* 5. februar 2008:

Utdypende artikkel: Terrorangrepet i Bosaso 5. februar 2008

Al-Shabaab, ledet av Aden Hashi Ayro, har tidligere bl.a. tatt på seg ansvaret for angrepene i Bosaso 5. februar 2008, der 25 mennesker ble drept.
* 28. februar 2008:

I Norge ble tre norsk-somaliere arrestert 28. februar 2008 grunnet overføring av penger til organisasjonen.
* 1. mai 2008:

Utdypende artikkel: Flyangrepet på Dusamareb 1. mai 2008

To ledere for Al-Shabaab ble drept i et amerikansk flyangrep 1. mai 2008.
* 10. juni 2010:

Somalias innenriksminister Abdi Shakur Sheikh Hassan døde i sitt hjem i Mogadishu av skader påført av en selvmordsbomber.
* 16. mars 2011:

Al-Sabbaab-lederen Abdikadir Yusuf Aar ble drept i Mogadishu.
* 21. september 2013:

En gruppe på rundt 20 væpnede personer (bl.a. norsk-somalieren Hassan Dhuhulow) tok seg inn på kjøpesenteret Westgate i Nairobi der de åpnet ild mot kundene og tok et stort antall gisler.
* 25. januar 2017:

To kraftige bilbomber eksploderte utenfor et populært hotell i Mogadishu: Angripere som mistenkes for å tilhøre Al-Shabbaab stormet hotellet og minst 28 mennesker skal være drept.
* 31. juli 2022:

Den ytterliggående islamistgruppen al-Shabaab oppgir å ha henrettet syv personer i Somalia, hvorav seks var anklaget for spionasje på vegne av USA og Somalia.[]
De utenomrettslige henrettelsene skal ha funnet sted i regionen Bay sør i Somalia, ikke langt fra hovedstaden Mogadishu.
To regionale somaliske tjenestemenn bekrefter overfor nyhetsbyrået DPA at gruppen har drept syv personer.
Ifølge Mohamed Ahmed fra regionsregjeringen i Bay ble flere titall sivile tvunget til å se på henrettelsene.

Referanser
----------

1. ↑  ; besøksdato: 27. januar 2021; side(r): 212.
2. ↑
3. ↑  NTB (9. mars 2008). «Al-Shabaab står ikke på USAs terrorliste». Aftenposten. Besøkt 9. mars 2008. «Politiets sikkerhetstjeneste (PST) karakteriserer Al-Shabaab som en terrororganisasjon. Men organisasjonen står hverken på USAs, EUs eller FNs liste over terrororganisasjoner.»
4. ↑  «Foreign Terrorist Organizations». *U.S. Department of State*. Besøkt 20. februar 2024.
5. ↑  «UAE publishes list of terrorist organisations». Gulf News. 15. november 2014. Besøkt 20. februar 2024. «18 Mujahideen Youth Movement»
6. ↑  «Al-Shabaab» **(engelsk)**. National Counterterrorism Center. Besøkt 3. januar 2010.
7. ↑  «Politiets sikkerhetstjeneste har pågrepet tre personer mistenkt for terrorfinansiering». Politiets sikkerhetstjeneste. Arkivert fra originalen 3. mars 2008. Besøkt 8. mars 2008.
8. ↑  VG.no: Bilbombe og angrep mot hotell i Mogadishu besøkt 25. januar 2017

Eksterne lenker
---------------

* (en) Profile: Somalia's Islamist 'lads' (artikkel fra BBC)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** NKC
 |